Küldetésnyilatkozat
A Simonyi Márton Általános Iskola és Könyvtár Nagybaracska község nyilvános könyvtáraként arra törekszik, hogy lehetőséget biztosítson minden használónak, hogy a törvény adta jogát - a kulturális javak megismerésére és műveltségének gyarapítására - egy működőképes közösségi színtérben tudja érvényesíteni. Ennek érdekében a következő célokat fogalmazza meg: 
       Szakmai elképzeléseit az 1997.évi CXL. törvény előírásainak figyelembevételével határozza meg.
       A könyvtári törvénynek és az azt követő jogszabályoknak megfelelően biztosítja a szakszerű könyvtári szolgáltatások megvalósulását.
       Szolgáltatásait a település, a használók igényeivel összhangba szervezi meg.
       Átgondolt, szívós, megfelelő költségvetési háttérrel megtámogatott állománygyarapítási munkát valósít meg.
       A gyűjteményt feltárja, megőrzi, és használóinak korszerű hordozókon rendelkezésre bocsátja
       Sokoldalúan feltárt gyűjteményét szolgáltatásaiban kiajánlja, népszerűsíti, és egyéb lehetőségek kiaknázásával megerősíti.
       Törekszik állományának elektronikus feldolgozására, feltárására.
       A technikai színvonal elérése után a könyvtár teljes dokumentumállományát elektronikusan regisztrálja, biztosítja saját és más könyvtárak állományának elérését.
       A könyvtári szolgáltatások minél hatékonyabbá tételének érdekében tájékozódik a használói igényekről, részt vállal az olvasási kultúra fejlesztésében.
       Tájékoztatja a település fenntartóját az intézmény működéséről, dinamikus kapcsolatot épít ki, illetve biztosítja a könyvtárak közötti szakmai információ cserét. 
       A kölcsönzés gépesítésének lehetőségét, mint célt igyekszik a jövőben elérni.
       Szakmai feladatait a mindenkori rendelkezésre álló anyagi forrásokkal összehangoltan végzi.
       Ésszerű takarékosságra törekszik, mely során alapfeladatai nem szenvednek csorbát.
       Végzi az iskolának nyújtott szakmai könyvtári órák adását, előzetes egyeztetés után.
       Eredményességre törekszik, szem előtt tartva a stratégiai gondolkodást, az igényességet, a becsületességet.
       Hatékonyan részt vállal a könyvtárak közötti dokumentum és információcserében. 
       Egyénre szabott szolgáltatást nyújt gyermekolvasóinak, gondoskodik a felnövekvő nemzedék információellátásáról.
       Erősíti a gyermekek egyéni kutatásának, önálló ismeretszerzési tevékenységének könyvtári lehetőségeit.
       Színvonalas tanulást segítő munkára törekszik.
       Tanulást segítő, felhasználóbarát környezet megteremtésére törekszik, kapcsolódó szolgáltatásait ehhez alakítja.
       Közhasznú információ szolgáltatását a mindenkori igényeknek, használói elvárásoknak megfelelően bővíti.
       A dokumentumok védelmére fokozott figyelmet fordít.

Nagybaracska, 2006. február